  Анжелика Тихонова корреспондент Москва улосвылысь Мелихово черкогуртын писательлэн Антон Чеховлэн музей-юртъер котыраз Удмуртиысь гоносутэрпуосты (крыжовник) мерттӥзы. Со сярысь ивортодэтъя «Удмуртия» агентстволэн корреспондентэзлы Книппер-Чехов мерлыклэн кылкутӥсь секретарез Андрес Вальме вераз. Будосъёсты Антон Чеховлэн кузпалэзлэн Ольга Книпперлэн вордӥськем палъёсысьтыз – Глазкарысь келязы. Соосты кар газетысь журналистъёс ас сад-бакчаысьтызы висъязы. Антон Павловичлэн «Крыжовник» веросэз вань, нош музей-заповедник котыраз со будосэз ӧвӧл. Со шонертэм шуыса куноос но ӵемысь куаретылӥзы Андрес Вальме, Книппер-Чехов мерлыклэн кылкутӥсь секретарезТабере югдурез тупатӥзы. Музей-заповеднике кык пӧртэм гоносутэрпуос мерттӥзы – тӧдьы но горд емышо. Музейын ужасьёс та кузьымез туж шунытэн пумитазы. Соос понна бадӟым инты басьтэ, соос Книпперъёслэн шаерысьтызы шуыса Андрес Вальме, Книппер-Чехов мерлыклэн кылкутӥсь секретарезВатсалом, Антон Павлович Чеховлэн кузпалэз Ольга Книппер Глазкарысь курыт юонъёс поттӥсь заводэн кивалтӥсьлэн Леонард Книпперлэн но Анна Книпперлэн семьяязы вордӥськиз. Куинь аресказ анай-атаеныз ӵош Москвае улыны выжиз. Нылъёслы частной гимназиын дышетскиз. Бӧрысь крезьгуръя но драмая училищеез йылпумъяса, Москваысь художественной театрын тыршиз. Ӵапак отын Антон Чеховлэн «Чайка» пьесаезъя спектаклез пуктыку, писателен тодматскиз. Кӧня ке ар улыса соос венчаськизы.  Тегъёс: Мерлык Удмуртия Глазкар  